CELEX: 52007PC0467
Language: ro
Date: 2007-08-10
Title: Propunere de decizie a Consiliului privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE şi al articolului 37 din Instrumentul financiar de cooperare pentru dezvoltare

Anunţ juridic important

|

52007PC0467

Propunere de decizie a Consiliului privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE şi al articolului 37 din Instrumentul financiar de cooperare pentru dezvoltare  /* COM/2007/0467 final */  

	[pic] | COMISIA COMUNITĂŢILOR EUROPENE |Bruxelles, 10.8.2007COM(2007) 467 finalPropunere deDECIZIE A CONSILIULUIprivind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE şi al articolului 37 din Instrumentul financiar de cooperare pentru dezvoltare(prezentată de Comisie)EXPUNERE DE MOTIVELa 27 februarie 2007, Uniunea Europeană a decis să demareze consultări cu Republica Insulelor Fiji în temeiul articolului 96 din Acordul de parteneriat ACP-UE, denumit în continuare Acordul de la Cotonou. Această decizie a fost luată deoarece lovitura de stat militară care a avut loc în Fiji la 5 decembrie 2006 a constituit o încălcare a tuturor celor trei elemente esenţiale enumerate la articolul 9 din Acordul de la Cotonou, şi anume drepturile omului, principiile democratice şi statul de drept. După contacte pregătitoare consistente între părţi, consultările oficiale au început la 18 aprilie 2007, în temeiul articolului 96 din Acordul de la Cotonou şi al articolului 37 din Instrumentul financiar de cooperare pentru dezvoltare.Reuniunea a fost constructivă şi orientată către viitor, permiţând un schimb de opinii sincer. Au participat trei reprezentanţi ai guvernului interimar al Fiji, care au avut ocazia să prezinte punctul de vedere al acestuia. În plus, Fiji a prezentat un document scris, de care UE a luat notă. Un grup de ambasadori din ţările ACP au luat de asemenea parte la consultări, împreună cu reprezentanţi ai secretariatului ACP.Cu ocazia reuniunii, guvernul interimar din Fiji a acceptat o serie de angajamente privind cele trei elemente esenţiale. Aceste angajamente sunt:A. Respectarea principiilor democraticeAngajamentul nr. 1Alegeri parlamentare libere şi corecte vor avea loc în termen de 24 de luni de la data de 1 martie 2007, sub rezerva constatărilor în urma evaluării ce va fi efectuată de auditori independenţi numiţi de Secretariatul Forumului Insulelor din Pacific. Procesele premergătoare şi organizarea alegerilor vor fi monitorizate, adaptate şi revizuite în comun, după necesităţi, în baza unor standarde convenite de comun acord. Aceasta înseamnă în mod special următoarele:-  până la 30 iunie 2007 guvernul interimar va adopta un calendar conţinând datele pentru îndeplinirea diverşilor paşi ce trebuie întreprinşi pentru pregătirea noilor alegeri parlamentare;-  acest calendar va preciza momentul recensământului, al reorganizării limitelor circumscripţiilor electorale şi al reformei electorale;-  stabilirea limitelor circumscripţiilor şi reforma electorală trebuie efectuate în conformitate cu Constituţia;-  vor fi luate măsuri pentru a asigura funcţionarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituţia;-  numirea vicepreşedintelui se va face în conformitate cu Constituţia;Angajamentul nr. 2În vederea adoptării iniţiativelor politice şi a modificărilor de importanţă majoră în domenii precum cel legislativ, fiscal şi altele, guvernul interimar va ţine seama de consultările cu societatea civilă şi toate celelalte părţi interesate.B. Statul de dreptAngajamentul nr. 1Guvernul interimar trebuie să facă tot ce-i stă în putinţă pentru a împiedica declaraţii ale serviciilor de securitate destinate să intimideze.Angajamentul nr. 2Guvernul interimar susţine Constituţia din 1997 şi garantează funcţionarea normală şi independentă a instituţiilor constituţionale precum Comisia drepturilor omului din Fiji, Comisia pentru funcţiile publice, Comisia pentru funcţiile publice constituţionale. Independenţa substanţială şi funcţionarea Great Council of Chiefs (Marelui Consiliu al Şefilor) va fi menţinută.Angajamentul nr. 3Independenţa justiţiei este respectată pe deplin, i se permite să acţioneze liber, iar hotărârile sale sunt respectate de toate părţile în cauză şi în special:-  guvernul interimar se angajează ca membrii tribunalului prevăzut în secţiunea 138 alineatul (3) din Constituţie să fie numiţi până la 15 iulie 2007;-  de acum încolo orice numire şi/sau demitere a unui judecător va fi efectuată cu respectarea strictă a dispoziţiilor constituţionale şi a regulilor procedurale;Nu va exista niciun fel de situaţie, sub nicio formă, de interferenţă a armatei şi poliţiei sau a guvernului interimar în funcţionarea justiţiei, inclusiv în ceea ce priveşte respectul deplin pentru profesia juridică.Angajamentul nr. 4Toate procedurile penale legate de acte de corupţie se desfăşoară prin intermediul căilor juridice adecvate, iar orice fel de organisme care ar putea fi înfiinţate pentru a investiga cazurile presupuse de corupţie vor funcţiona în limitele constituţionale.C. Drepturile omului şi libertăţile fundamentaleAngajamentul nr. 1Guvernul interimar va lua toate măsurile necesare pentru a facilita investigarea tuturor acuzaţiilor de încălcare a drepturilor omului şi acestea vor fi tratate în conformitate cu diversele proceduri şi în cadrul forurilor prevăzute de legile Insulelor Fiji.Angajamentul nr. 2Guvernul interimar intenţionează să abroge regulamentele din mai 2007 privind instituirea stării de urgenţă, sub rezerva unor ameninţări pentru securitatea naţională, siguranţa şi ordinea publică.Angajamentul nr. 3Guvernul interimar este determinat să asigure funcţionarea Comisiei drepturilor omului din Fiji în deplină independenţă şi în conformitate cu Constituţia.Angajamentul nr. 4Libertatea de expresie şi libertatea presei, în toate formele sale, sunt pe deplin respectate, astfel cum prevede Constituţia.D. Urmărirea respectării angajamentelorAngajamentul nr. 1Guvernul interimar se angajează să păstreze un dialog periodic în vederea verificării progreselor realizate şi acordă acces deplin reprezentanţilor şi autorităţilor UE şi CE la informaţiile privind toate chestiunile legate de drepturile omului, de restabilirea paşnică a democraţiei şi statului de drept în Fiji.Angajamentul nr. 2Guvernul interimar cooperează pe deplin cu eventualele misiuni ale UE şi CE pentru evaluarea şi monitorizarea progreselor.Angajamentul nr. 3Guvernul interimar transmite rapoarte de progres la fiecare trei (3) luni, începând cu 30 iunie 2007, privind elementele esenţiale ale Acordului de la Cotonou şi a angajamentelor luate.Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoaşterea realităţilor din prezent şi punerea accentului pe viitor.________Cu condiţia ca guvernul interimar să-şi respecte aceste angajamentele, democraţia constituţională va fi reinstaurată nu mai târziu de 1 martie 2009. În aceste condiţii, forţele armate se vor reîntoarce la rolul pe care îl au conform Constituţiei şi se vor abţine de la orice implicare ilegală în afacerile politice ale ţării.În spiritul parteneriatului pe care este întemeiat Acordul de la Cotonou şi în vederea importantelor angajamente luate de Fiji, şi deci a rezultatului pozitiv al consultărilor, UE a declarat că este gata să sprijine procesul de tranziţie. În mod special, UE va continua şi accelera dialogul cu guvernul interim al Fiji pentru a asigura cât mai repede posibil reîntoarcerea la respectarea întrutotul a drepturilor omului, democraţiei şi statului de drept, fără de care normalizarea deplină a cooperării cu Fiji nu este posibilă. Dialogul va fi întreţinut cu scopul de a contribui la instaurarea unei ordini politice democratice durabile, care să rezolve problema culturii politice din Fiji care favorizează loviturile de stat, în vederea introducerii în această ţară a democraţiei şi stabilităţii necesare pentru protecţia demnităţii umane şi pentru asigurarea de condiţii optime de dezvoltare durabilă. Uniunea Europeană va continua să întărească dialogul şi cooperarea cu Forumul Insulelor din Pacific, precum şi cu statele membre ale acestuia, în privinţa Fiji. Forumul joacă un rol central în rezolvarea crizei din Fiji.UE a declarat că este pregătită să urmărească foarte îndeaproape dezvoltările, în baza monitorizării şi verificării angajamentelor luate de Fiji. UE va verifica progresele către punerea în aplicare a angajamentelor. În acest context, luarea cât mai curând a unor măsuri pentru a asigura faptul că alegeri credibile vor avea loc nu mai târziu de 1 martie 2009, are o importanţă deosebită.La încheierea consultărilor, ţinând seama de rezultatele pozitive ale dialogului de până acum, Comisia propune adoptarea de măsuri adecvate în temeiul articolului 96 alineatul (2) litera (c) din Acordul de la Cotonou şi al articolului 37 din Instrumentul financiar de cooperare pentru dezvoltare, astfel cum este prevăzut în decizia alăturată.Măsurile sunt propuse în vederea sprijinirii procesului de tranziţie, care a dat unele rezultate pozitive, motivând în acelaşi timp guvernul să facă progrese ferme privind elementele esenţiale ale Acordului de la Cotonou.Un dialog politic intensificat va fi întreţinut cu autorităţile din Fiji pe parcursul perioadei de monitorizare, pentru a evalua progresele în privinţa elementelor esenţiale ale Acordului de la Cotonou.În cazul în care punerea în aplicare a angajamentelor este accelerată sau, din contră, dacă aceasta încetineşte, se opreşte sau regresează, UE îşi rezervă dreptul de a adapta măsurile adecvate prin intermediul unei noi decizii a Consiliului, de modificare a celei prezente.Având în vedere cele de mai sus şi în conformitate cu articolele 3 şi 37 din Instrumentul financiar de cooperare pentru dezvoltare şi cu articolele 9 şi 96 din Acordul de la Cotonou, Comisia propune Consiliului încheierea consultărilor cu Republica Insulelor Fiji şi adoptarea Deciziei alăturate.Propunere deDECIZIE A CONSILIULUIprivind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE şi al articolului 37 din Instrumentul financiar de cooperare pentru dezvoltareCONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Acordul de parteneriat ACP-CE semnat la Cotonou la 23 iunie 2000[1] şi revizuit la Luxemburg la 25 iunie 2005[2], în special articolul 96,având în vedere Acordul intern privind măsurile care trebuie luate şi procedurile care trebuie urmate pentru aplicarea Acordului de parteneriat ACP-CE[3], în special articolul 3,având în vedere Instrumentul financiar de cooperare pentru dezvoltare[4] şi în special articolul 37,având în vedere propunerea Comisiei,întrucât:(1) Elementele esenţiale prevăzute la articolul 9 din Acordul de la Cotonou au fost încălcate.(2) Valorile prevăzute la articolul 3 din Instrumentul financiar de cooperare pentru dezvoltare au fost încălcate.(3) La 18 aprilie 2007, în temeiul articolului 96 din Acordul de la Cotonou şi al articolului 37 din Instrumentul financiar de cooperare pentru dezvoltare, au demarat consultări oficiale cu ţările ACP şi Republica Insulelor Fiji, în cursul cărora autorităţile din Fiji şi-au luat angajamente specifice în vederea remedierii problemelor identificate de Uniunea Europeană şi a punerii lor în aplicare.(4) Au fost luate iniţiative substanţiale privind unele dintre angajamentele menţionate mai sus; cu toate acestea, numeroase angajamente importante privind elemente esenţiale ale Acordului de la Cotonou şi ale Instrumentul financiar de cooperare pentru dezvoltare, nu au fost încă puse în aplicare,DECIDE:Articolul 1Se încheie consultările cu Republica Insulelor Fiji, în temeiul articolului 96 din Acordul de la Cotonou şi al articolului 37 din Instrumentul financiar de cooperare pentru dezvoltare.Articolul 2Se adoptă măsurile adecvate prevăzute în scrisoarea anexată, drept măsuri adecvate în sensul articolului 96 alineatul (2) litera (c) din Acordul de la Cotonou şi al articolului 37 din Instrumentul financiar de cooperare pentru dezvoltare.Articolul 3Această decizie intră în vigoare la data adoptării sale. Se publică în Jurnalul Oficial al Uniunii Europene .Este valabilă pentru o perioadă de 24 de luni de la data adoptării sale de către Consiliu. Este reexaminată periodic, cel puţin o dată la fiecare şase luni.Adoptată la Bruxelles,Pentru ConsiliuPreşedinteleANEXĂProiect de scrisoareE.S. Ratu Josefa ILOILOPreşedintele Republicii Insulelor FijiSuvaFijiExcelenţă,Uniunea Europeană acordă o importanţă deosebită dispoziţiilor articolului 9 din Acordul de la Cotonou şi articolului 3 din Instrumentul financiar de cooperare pentru dezvoltare. Parteneriatul ACP-CE se bazează pe respectarea drepturilor omului, a principiilor democratice şi a statului de drept, care constituie elementele esenţiale ale Acordului de la Cotonou şi constituie fundamentul relaţiilor noastre.La 11 decembrie 2006, Consiliul Uniunii Europene a condamnat lovitura de stat militară din Fiji.În temeiul articolului 96 din Acordul de la Cotonou şi având în vedere că lovitura de stat militară care a avut loc la 5 decembrie 2006 a constituit o încălcare a elementelor esenţiale enumerate la articolul 9 din Acordul respectiv, UE a invitat Fiji la consultări în vederea examinării atente a situaţiei şi, după caz, luarea de măsuri corective, astfel cum este prevăzut în Acord.Partea oficială a acestor consultări a demarat în Bruxelles la 18 aprilie 2007. Guvernul interimar al Fiji a făcut o prezentare, care a avut la bază un document (datat 18 aprilie 2007) cu privire la motivele loviturii de stat militare din 5 decembrie 2006, evoluţia situaţiei din ţară în perioada ce a urmat loviturii şi programul guvernului interimar pentru perioada de tranziţie.Uniunea Europeană a luat notă de documentul guvernului interimar din 18 aprilie 2007 supus atenţiei sale.De partea sa, UE a fost mulţumită de faptul că guvernul interimar a confirmat o serie de angajamente-cheie privind drepturile omului şi libertăţile fundamentale, respectul pentru principiile democratice şi statul de drept, astfel cum este menţionat mai jos, propunând o serie de măsuri pozitive privind punerea lor în aplicare. Fiji a fost de acord de asemenea cu o cooperare strânsă în ceea ce priveşte monitorizarea şi verificarea angajamentelor.Majoritatea angajamentelor luate în cadrul consultărilor vor fi puse în aplicare pe o perioadă îndelungată şi este deci necesară monitorizarea şi verificarea lor îndeaproape în timp. UE subliniază că, în urma alegerilor generale credibile care au avut loc în Fiji, chiar recent în mai 2006, şi ţinând seama de constatările şi recomandările Misiunii UE de monitorizare a alegerilor şi în special de raportul final al observatorului-şef al UE, deputatul european Istvan Szent-Ivanyi, UE este de părere că noi alegeri credibile pot fi foarte bine organizate în termenul stabilit, şi anume 28 februarie 2009.UE accentuează importanţa conformării rapide şi depline cu angajamentele convenite, enumerate în anexă.UE notează că guvernul interimar, în conformitate cu angajamentele convenite, a abrogat regulamentele din 31 mai 2007 privind instituirea stării de urgenţă şi a acceptat constatările şi recomandările experţilor electorali independenţi ai Forumului insulelor din Pacific din 19 iunie 2007.În spiritul parteneriatului care stă la baza Acordului de la Cotonou şi ţinând seama de rezultatele pozitive ale consultărilor, UE a declarat că este gata să sprijine punerea în aplicare a angajamentelor luate de Fiji.UE a adoptat următoarele măsuri adecvate în temeiul articolului 96 alineatul (2) litera (c) din Acordul de la Cotonou şi al articolului 37 din Instrumentul financiar de cooperare pentru dezvoltare:-  ajutorul umanitar precum şi sprijinul direct către societatea civilă pot continua;-  activităţile de cooperare în curs de desfăşurare şi/sau în pregătire, în special cele în temeiul celui de-al 8-lea şi al 9-lea FED pot continua;-  evaluarea finală a celui de-al 9-lea FED poate fi continuată;-  activităţile de cooperare, care sprijină întoarcerea la democraţie şi ameliorarea guvernării, pot fi continuate, cu excepţia unor circumstanţe cu totul excepţionale;-  punerea în aplicare a măsurilor complementare reformei zahărului pentru anul 2006, poate fi continuată. Acordul de finanţare a fost semnat la nivel tehnic de către Fiji la 19 iunie 2007. Trebuie menţionat că acordul de finanţare include o clauză de suspendare;-  acceptarea de către guvernul interimar la 19 iunie 2007 a raportului experţilor electorali independenţi ai Forumului Insulelor din Pacific din 7 iunie 2007, este în conformitate cu angajamentul nr. 1, convenit la 18 aprilie 2007 între guvernul interimar şi Uniunea Europeană. În consecinţă, pot fi continuate pregătirile şi eventuala semnare a programului indicativ multianual pentru măsurile complementare reformei zahărului pentru perioada 2008-2010;-  finalizarea, semnarea la nivel tehnic şi punerea în aplicare a documentului de strategie naţională şi a programului indicativ naţional pentru cel de-al 10-lea FED, cu un pachet financiar indicativ, precum şi cu posibila alocare a unei tranşe stimulative de până la 25% din această sumă, va fi supusă condiţiei respectării angajamentelor luate cu privire la drepturile omului şi statul de drept, în special faptul că guvernul interimar susţine Constituţia, că independenţa justiţiei este respectată pe deplin, că toate acuzaţiile privind încălcarea drepturilor omului vor fi investigate sau gestionate în conformitate cu diversele proceduri şi foruri prevăzute de legile Insulelor Fiji şi că guvernul interimar va face tot ce-i stă în putinţă să împiedice declaraţii ale serviciilor de securitate destinate să intimideze.-  cota de zahăr pentru anul 2007 va fi zero;-  cota de zahăr pentru anul 2008 va deveni disponibilă sub rezerva dovedirii pregătirii la timp şi în mod credibil a alegerilor, în conformitate cu angajamentele convenite, în special în ceea ce priveşte recensământul, reorganizarea limitelor circumscripţiilor electorale şi reforma electorală în conformitate cu Constituţia, luarea de măsuri pentru a asigura funcţionarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituţia;-  cota de zahăr pentru anul 2009 va deveni disponibilă cu condiţia existenţei unui guvern legitim;-  cota de zahăr pentru anul 2010 va depinde de progresele realizate în punerea în aplicare a cotei de zahăr pentru anul 2009 şi de continuarea procesului democratic;-  s-ar putea lua în considerare furnizarea de sprijin suplimentar pentru pregătirea şi punerea în aplicare a angajamentelor-cheie, în vederea pregătirii şi/sau organizării alegerilor;-  cooperarea regională şi participarea Fiji la aceasta nu este afectată;-  cooperarea cu Banca Europeană pentru Investiţii şi cu Centrul pentru Dezvoltarea Întreprinderilor poate continua, cu condiţia îndeplinirii la timp a angajamentelor luate.Urmărirea îndeplinirii angajamentelor se va face în conformitate cu angajamentele privind monitorizarea în ceea ce priveşte dialogul periodic, cooperarea cu misiunile şi raportările, astfel cum se precizează în anexă.Mai mult, UE se aşteaptă ca Fiji să coopereze pe deplin cu Forumul Insulelor din Pacific în privinţa punerii în aplicare a recomandărilor Grupului persoanelor eminente, andosate de Forumul miniştrilor afacerilor externe la reuniunea de la Vanuatu din 16 martie 2007.Uniunea Europeană va continua să urmărească îndeaproape situaţia din Fiji. În temeiul articolului 8 din Acordul de la Cotonou, va fi întreţinut un dialog politic intensificat cu Fiji pentru a asigura respectarea drepturilor omului, reinstaurarea democraţiei şi respectul pentru statul de drept.În cazul în care punerea în aplicare a angajamentelor luate de guvernul interimar este încetinită, oprită sau regresează, UE îşi rezervă dreptul de a adapta măsurile adecvate.Uniunea Europeană accentuează faptul că privilegiile Fiji în cadrul cooperării cu UE depind de respectarea elementelor esenţiale ale Acordului de la Cotonou şi a valorilor prevăzute în Instrumentul financiar de cooperare pentru dezvoltare. Pentru ca Uniunea Europeană să fie convinsă de faptul că guvernul interimar este întrutotul pregătit să-şi urmeze angajamentele, este esenţială realizarea de progrese rapide şi substanţiale în vederea îndeplinirii angajamentelor convenite.Cu consideraţie,Adoptată la Bruxelles,Pentru ComisiePentru ConsiliuANEXĂ LA ANEXĂANGAJAMENTE CONVENITE CU REPUBLICA INSULELOR FIJIA. Respectarea principiilor democraticeAngajamentul nr. 1Alegeri parlamentare libere şi corecte vor avea loc în termen de 24 de luni de la data de 1 martie 2007, sub rezerva constatărilor în urma evaluării ce va fi efectuată de auditori independenţi numiţi de Secretariatul Forumului Insulelor din Pacific. Procesele premergătoare şi organizarea alegerilor vor fi monitorizate, adaptate şi revizuite în comun, după necesităţi, în baza unor standarde convenite de comun acord. Aceasta înseamnă în mod special următoarele:-  până la 30 iunie 2007 guvernul interimar va adopta un calendar conţinând datele pentru îndeplinirea diverşilor paşi ce trebuie întreprinşi pentru pregătirea alegerilor parlamentare;-  acest calendar va preciza momentul recensământului, al reorganizării limitelor circumscripţiilor electorale şi al reformei electorale;-  stabilirea limitelor circumscripţiilor şi reforma electorală trebuie efectuate în conformitate cu Constituţia;-  vor fi luate măsuri pentru a asigura funcţionarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituţia;-  numirea vicepreşedintelui se va face în conformitate cu Constituţia;Angajamentul nr. 2În vederea adoptării iniţiativelor politice şi a modificărilor de importanţă majoră în domenii precum cel legislativ, fiscal şi altele, guvernul interimar va ţine seama de consultările cu societatea civilă şi toate celelalte părţi interesate.B. Statul de dreptAngajamentul nr. 1Guvernul interimar trebuie să facă tot ce-i stă în putinţă pentru a împiedica declaraţii ale serviciilor de securitate destinate să intimideze.Angajamentul nr. 2Guvernul interimar susţine Constituţia din 1997 şi garantează funcţionarea normală şi independentă a instituţiilor constituţionale precum Comisia drepturilor omului din Fiji, Comisia pentru funcţiile publice, Comisia pentru funcţiile publice constituţionale. Independenţa substanţială şi funcţionarea Great Council of Chiefs (Marelui Consiliu al Şefilor) va fi menţinută.Angajamentul nr. 3Independenţa justiţiei este respectată pe deplin, i se permite să acţioneze liber, iar hotărârile sale sunt respectate de toate părţile în cauză şi în special:-  guvernul interimar se angajează ca membrii tribunalului prevăzut în secţiunea 138 alineatul (3) din Constituţie să fie numiţi până la 15 iulie 2007;-  de acum încolo orice numire şi/sau demitere a unui judecător va fi efectuată cu respectarea strictă a dispoziţiilor constituţionale şi a regulilor procedurale;-  Nu va exista nicio fel de situaţie, sub nicio formă, de interferenţă a armatei şi poliţiei sau a guvernului interimar în funcţionarea justiţiei, inclusiv în ceea ce priveşte respectul deplin pentru profesia juridică.Angajamentul nr. 4Toate procedurile penale legate de acte de corupţie se desfăşoară prin intermediul căilor juridice adecvate, iar orice fel de organisme care ar putea fi înfiinţate pentru a investiga cazurile presupuse de corupţie vor funcţiona în limitele constituţionale.C. Drepturile omului şi libertăţile fundamentaleAngajamentul nr. 1Guvernul interimar va lua toate măsurile necesare pentru a facilita investigarea tuturor acuzaţiilor de încălcare a drepturilor omului şi acestea vor fi tratate în conformitate cu diversele proceduri şi în cadrul forurilor prevăzute de legile Insulelor Fiji.Angajamentul nr. 2Guvernul interimar intenţionează să abroge regulamentele din mai 2007 privind instituirea stării de urgenţă, sub rezerva unor ameninţări pentru securitatea naţională, siguranţa şi ordinea publică.Angajamentul nr. 3Guvernul interimar este determinat să asigure funcţionarea Comisiei drepturilor omului din Fiji în deplină independenţă şi în conformitate cu Constituţia.Angajamentul nr. 4Libertatea de expresie şi libertatea presei, în toate formele sale, sunt pe deplin respectate, astfel cum prevede Constituţia.D. Urmărirea respectării angajamentelorAngajamentul nr. 1Guvernul interimar se angajează să păstreze un dialog periodic în vederea verificării progreselor realizate şi acordă acces deplin reprezentanţilor şi autorităţilor UE şi CE la informaţiile privind toate chestiunile legate de drepturile omului, de restabilirea paşnică a democraţiei şi statului de drept în Fiji.Angajamentul nr. 2Guvernul interimar cooperează pe deplin cu eventualele misiuni ale UE şi CE pentru evaluarea şi monitorizarea progreselor.Angajamentul nr. 3Guvernul interimar transmite rapoarte de progres la fiecare trei (3) luni, începând cu 30 iunie 2007, privind elementele esenţiale ale Acordului de la Cotonou şi a angajamentelor luate.Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoaşterea realităţilor din prezent şi punerea accentului pe viitor.[1] JO L 317, 15.12.2000, p. 3.[2] JO L 287, 28.10.2005, p. 4.[3] JO L 317, 15.12.2000, p. 376.[4] JO L 378, 27.12.2006, p. 41.